1. Business Intelligence Institute - Projekat pruža bespovratnu finansijsku podršku ali i podršku kroz poslovno, finansijsko, pravno i mentorsko savetovanje od strane najuspešnijih lidera i eksperata.

O programu

Projekat "Startup Shower" ima za cilj podršku razvoju preduzetničke kulture i inovacija u poslovanju. Projekat pruža bespovratnu finansijsku podršku, ali i podršku kroz poslovno, finansijsko, pravno i mentorsko savetovanje od strane najuspešnijih lidera i eksperata u Republici Srbiji. Na ovaj način, Business Intelligence Institute organizuje i koordinira projekat koji integriše uspešne kompanije, vlasnike kapitala, poslovne savetnike i mentore, sa jedne strane, i korisnike podrške, sa druge strane.

Kriterijumi za odabir projekta su:

    Jedinstvenost projektne ideje

    Rešenje određenog problema

    Vrednost koju projekat donosi za društvo

    Potencijal za dalji rast i razvoj.

Kome je namenjen?

Cilj projekta je da se na transparentan način izabere inovativna poslovna ideja/projekat radi podsticanja preduzetništva i inovacija. Ovim projektom se primarno želi podržati razvoj jednog pravnog lica i/ili poslovne ideje, a sekundarno i privredni razvoj.

PRIJAVE SU OTVORENE U PERIODU:

15.12.2022. - 03.02.2023.

1. Cilj programa Pametni početak (u daljem tekstu: Program) je da pruži podršku najperspektivnijim timovima u nastojanju da validiraju poslovne ideje i demonstriraju korisnost svojih proizvoda/usluga/tehnologija, kroz razvoj prvog prototipa ili minimalno održivog proizvoda (MVP).

Maksimalni iznos finansiranja koji Fond za inovacionu delatnost (dalje u tektu: Fond) dodeljuje po pojedinačnom projektu je do RSD 3.600.000,00 (okvirno EUR 30.000,00).  Finansiranje dodeljeno od strane Fonda može pokriti maksimum 90% ukupnih odobrenih sredstava projekta (ne uključujući mentorsku podršku). Minimum 10%  ukupnog budžeta projekta  (ne uključujući mentorsku podršku) mora obezbediti Podnosilac prijave iz drugih privatnih izvora, nezavisno od Fonda, u gotovini. Nefinansijska ulaganja neće biti prihvaćena. Dodatno, svi korisnici Programa će dobiti RSD 600.000,00 dinara (okvirno EUR 5.000,00) dodatnih sredstava koja su opredeljena za mentorsku podršku.

Trajanje projekta u okviru programa Pametni početak može biti minimum 4, a najviše 6 meseci.

Fond će razmotriti finansiranje projekata iz svih oblasti nauke i tehnologije i iz bilo kog industrijskog sektora. Ipak, ovaj program je usklađen sa Strategijom pametne specijalizacije u Srbiji, koja se fokusira na četiri prioritetna domena:

• Hrana za budućnost;

• Informaciono-komunikacione tehnologije (uključujući poseban fokus na veštačku inteligenciju, kako je to predviđeno Strategijom razvoja veštačke inteligencije u Republici Srbiji za period od 2020-2025, dostupnoj na linku).

• Mašine i proizvodni procesi budućnosti;

• Kreativne industrije.

Uslovi učešća

Prihvatljivi podnosioci prijava za ovaj program su:

• Timovi koji se sastoje od 2 do 5 članova, sa najmanje 51% tima koji su rezidenti Republike Srbije

ili

• Mikro privredna društva (u formi društva sa ograničenom odgovornošću) u privatnom vlasništvu, registrovana u Srbiji ne duže od 2 godine u trenutku podnošenja Prijave, u većinskom vlasništvu (51% ili više) rezidenata Republike Srbije, sa do 10 zaposlenih.

Prijave će biti ocenjivane na osnovu sledećih kriterijuma:

1. Korisnost i konkurentska prednost predloženog rešenja

2. Tržišni potencijal

3. Kompetentnost tima

Rok za podnošenje prijava: od 20. decembra 2022. godine do 28. februara 2023. godine u 12 časova.

1. ​Podrška za realizaciju kulturnih i umetničkih projekata i aktivnosti koje su relevantne kako za razvoj društva i lokalnih zajednica, tako i za razvoj različitih kulturno-umetničkih praksi nezavisnog umetničkog i kulturnog sektora.

Cilj konkursa je da podrži realizaciju kulturnih i umetničkih projekata i aktivnosti koje su relevantne kako za razvoj društva i lokalnih zajednice, tako i za razvoj različitih kulturno-umetničkih praksi nezavisnog umetničkog i kulturnog sektora.

Kroz ovaj poziv, projekat Kultura za demokratiju da podrže realizaciju kulturnih i umetničkih projekata i aktivnosti koje su relevantne kako za razvoj društva i lokalnih zajednica, tako i za razvoj različitih kulturno-umetničkih praksi nezavisnog umetničkog i kulturnog sektora.Na ovaj način, pomaže im u sprovođenju njihovih kulturnih i umetnički projekata i aktivnosti koje su relevantne za razvoj društva/lokalne zajednice kao i za diversifikaciju umetničkog i kulturnog sektora u smislu praksi i izraza.

Ko može da aplicira

Projektnu aplikaciju mogu podneti:

  -  kulturne i umetničke organizacije;

   - umetnički kolektivi i inicijative;

    - organizacije civilnog društva koje realizuju kulturne i umetničke aktivnosti iako im ovo nije primarna oblast delovanja;

    -Druga pravna lica koja su aktivna u umetnosti i kulturi (nezavisne fondacije, zadužbine, društva sa ograničenom odgovornošću i/ili preduzetnici).

Uslovi:

    Aplikant mora biti registrovan kao pravno lice u Agenciji za privredne registre (APR);

    Aplikant mora biti registrovan u nekoj od opština/gradova/sela koja se nalaze na teritoriji Republike Srbije van Beograda (izuzimajući opštine Barajevo, Grocka, Lazarevac, Mladenovac, Obrenovac, Sopot, Surčin);

    Aplikant i/ili lica koja su uključena u realizaciju projekta moraju imati prethodno iskustvo u realizaciji kulturnih i umetničkih projekata.

    Organizacije koje su u poslednjih 12 meseci dobile podršku u okviru projekta Kultura za demokratiju NE MOGU da apliciraju

Kroz ovaj konkurs, projekat Kultura za demokratiju želi da podrži kulturne i umetničke projekte koji jačaju kritičko mišljenje, podržavaju i iniciraju konstruktivni dijalog o važnim društvenim i političkim pitanjima, podstiču društvenu koheziju i podižu javnu svest o bitnosti i neophodnosti prihvatanja različitosti, posebno kada je reč o manjinskim i ranjivim grupama u našem društvu.

Ovi projekti treba da neguju talente, inovativne i hrabre umetničke i kulturne izraze i prakse koje izazivaju dominantne društvene i političke narative, ali i podstiču razvoj kulturne i umetničke scene u Srbiji.

Ovaj konkurs namenjen je projektima koji se fokusiraju na različite oblasti savremenog kulturnog i umetničkog stvaralaštva: izvođačke umetnosti, vizuelne umetnosti, književnost, muzika, audiovizuelna umetnost, strip, fotografija, dizajn, kulturna politika i menadžment.

Aktivnosti za čiju realizaciju se potražuju sredstva mogu da uključuju: izložbe, instalacije, predstave, performanse, umetničke radionice, predavanja i/ili slične obrazovne programe, javne debate i razgovore, audiovizuelnu produkciju, umetnička i kulturna istraživanja, festivale itd.

Krajnji rok za podnošenje projektnih predloga je 20.01.2023. do 17h.